# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2016

# zo zasadnutia Kolégia rektora STU zo dňa 12. 10. 2016

**PRÍTOMNÍ: podľa prezenčnej listiny**

**PROGRAM:**

1. Organizačný poriadok Inštitútu celoživotného vzdelávania STU (Š. Stanko)
2. Nové programy APVV na rok 2016-2019 (S. Biskupič)
3. Vedec roka  STU 2016 (S. Biskupič)
4. Rozpočet STU – úprava rozpisu dotácie na rok 2016 –  Dodatok  č. 10 (D. Faktor)
5. Rozpočet STU – valorizácia platov VŠ učiteľov – informácia (D. Faktor)
6. Návrh riešenia cash – flow za úhrady dodávok zariadení z II. fázy UVP STU

– fázovanie (D. Faktor)

1. Univerzitný areál STU Námestie slobody – údržba zelene – informácia (D. Faktor)
2. Rôzne:
3. Vianočný program VUS Technik STU 2016 (M. Peciar)

**PREDLOŽENÉ MATERIÁLY:**

1. Organizačný poriadok Inštitútu celoživotného vzdelávania STU
2. Nové programy APVV na rok 2016-2019
3. Vedec roka  STU 2016 – vyhlásenie súťaže
4. Rozpočet STU – úprava rozpisu dotácie na rok 2016 –  Dodatok  č. 10
5. Rozpočet STU – valorizácia platov VŠ učiteľov – informácia
6. Návrh riešenia cash – flow za úhrady dodávok zariadení z II. fázy UVP STU – fázovanie
7. Univerzitný areál STU Námestie slobody – údržba zelene – informácia
8. Rôzne:

A. Vianočný program VUS Technik STU 2016

B. Súdne spory STU - informácia

V úvode rokovania prebehla neformálna diskusia k aktuálnym otázkam.

**K BODU 1: Organizačný poriadok Inštitútu celoživotného vzdelávania STU**

Materiál uviedol rektor za účelom aktualizácie činností ICV STU a aktualizácie jeho

organizačných zložiek. Prizvaná: JUDr. Haladejová.

Z diskusie:

V rámci krátkej diskusie dekanka Vitková predniesla námet na zdieľanie činností v rámci jazykového centra. Zástupca UOO upozornil na veľké množstvo formálnych chýb - preklepov v dokumente, na nedostatok informácií v časti „Hospodárenie a finančné zabezpečenie ICV STU“ a dotazoval sa, či je potrebné vysokoškolské vzdelanie na všetkých pozíciách v rámci organizačnej schémy – príloha 1.

Na základe diskusie rektor rozhodol, že kvalifikačné predpoklady uvedené v prílohe 1 sa nebudú uvádzať.

**UZNESENIE: 8.1/2016-KR**

Kolégium rektora STU prerokovalo Organizačný poriadok Inštitútu celoživotného vzdelávania STU s pripomienkami. Po zapracovaní pripomienok odporúča materiál predložiť na rokovanie Akademického senátu STU.

**K BODU 2: Nové programy APVV na rok 2016-2019**

Materiál uviedol prorektor Biskupič ako informáciu.

**UZNESENIE: 8.2/2016-KR**

Kolégium rektora STU berie na vedomie informáciu o nových programoch APVV na roky 2016 – 2019.

**K BODU 3: Vedec roka  STU 2016 – vyhlásenie súťaže**

Materiál uviedol prorektor Biskupič.

Rektor STU každý rok vyhlasuje súťaž Vedec roka STU.

Z diskusie:

Krátka diskusia sa viedla k oceneniam, ktoré nie sú zahrnuté v rámci vyhlasovanej súťaži a ktoré by tam mali patriť. Dekan Unčík navrhol ocenenie významného inžinierskeho počinu. Inžinierska činnosť je podľa jeho názoru a aj názoru rektora málo akcentovaná.

V nadväznosti na uvedené rektor požiadal prorektorov Biskupiča a Peciara o návrh na ocenenie nielen vedeckej a umeleckej činnosti, ale aj inžinierskej.

Pripomienka bola vznesená aj k nesprávne uvedenému dátumu Vianočného koncertu STU.

**UZNESENIE: 8.3/2016-KR**

Kolégium rektora STU berie na vedomie predložený harmonogram súťaže Vedec roka STU 2016 – Vyhlásenie súťaže s pripomienkami.

**K BODU 4: Rozpočet STU – úprava rozpisu dotácie na rok 2016 –  Dodatok  č. 10**

Materiál uviedol kvestor. Ide o úpravu dotácie z dôvodu verifikácie výkonov v umeleckej

činnosti.

**UZNESENIE: 8.4/** **2016-KR**

Kolégium rektora STU schvaľuje rozpočet STU na rok 2016 – časť rozpis dotácie –

Dodatok  č. 10 a odporúča predložiť materiál na zasadnutie Akademického senátu STU.

**K BODU 5: Rozpočet STU – valorizácia platov VŠ učiteľov – informácia**

Informáciu uviedol kvestor ako úpravu dotácie z dôvodu valorizácie tarifných platov VŠ

učiteľov.

**UZNESENIE: 8.5/2016-KR**

Kolégium rektora STU berie na vedomie informáciu o 6% valorizácii tarifných platov VŠ

učiteľov.

**K BODU 6: Návrh riešenia cash – flow za úhrady dodávok zariadení z II. fázy UVP STU – fázovanie**

Materiál uviedol rektor ako nutnosť riešiť cash-flow univerzitných financií za

zrealizované úhrady za zariadenia, ktoré boli v rámci II. fázy UVP STU dodané na fakulty

STU.

Z diskusie:

V rámci diskusie dekan Peterka apeloval na ostatných dekanov, ktorí participujú v projekte, aby poskytli prekleňovací príspevok z vlastných zdrojov v príslušnej výške. MTF STU prispieva vlastnými prostriedkami aj napriek skutočnosti, že do projektu nie je involvovaná, a teda nemá v užívaní ani príslušné prístroje a zariadenia.

Dekan Oravec upozornil, že na FEI STU je táto situácia vnímaná veľmi negatívne. V tejto súvislosti rektor navrhol, že príde osobne na fakultu vysvetliť nutnosť navrhovaného riešenia.

Dekan Unčík vyjadril názor, že výška ich príspevku môže narušiť cash-flow fakulty a že v súčasnosti nedisponujú voľnými finančnými prostriedkami.

**UZNESENIE: 8.6/2016-KR**

Kolégium rektora STU berie na vedomie návrh riešenia cash – flow za zrealizované úhrady dodávok zariadení z II. fázy UVP STU – fázovanie s pripomienkami.

**K BODU 7: Univerzitný areál STU Námestie slobody – údržba zelene – informácia**

Informáciu uviedol kvestor.

Ide o starostlivosť a údržbu nehnuteľností vo vlastníctve STU, areálu medzi fakultami FCHPT, SjF a SvF.

**UZNESENIE: 8.7/2016-KR**

Kolégium rektora STU prerokovalo návrh na údržbu zelene univerzitného areálu STU Námestie slobody a súhlasí s návrhom na údržbu zelene.

**K BODU 8: Rôzne**

**K BODU 8/A: Rôzne/Vianočný program VUS Technik STU 2016**

Návrh uviedol prorektor Peciar v súvislosti s prípravou vianočného programu VUS

Technik STU.

V rámci odovzdávania ocenení „Profesor roka“ a „Vedec roka“ prorektor požiadal

dekanov o zaslanie príslušných nominácií. Písomná výzva na predloženie návrhov bude

zaslaná čo najskôr.

**UZNESENIE: 8.8A/2016-KR**

Kolégium rektora STU súhlasí s realizáciou Vianočného programu VUS Technik STU 2016.

**K BODU 8/B: Súdne spory STU - informácia**

Aktuálne informácie (stav k 07.10.2016) o súdnych sporoch, v ktorých jednou zo strán

sporu je STU, uviedol kvestor.

**UZNESENIE: 8.8B/2016-KR**

Kolégium rektora STU berie na vedomie aktuálne informácie o súdnych sporoch.

**INFORMÁCIE A OZNAMY:**

Rektor

* informoval, že Vydavateľstvo STU získalo literárnu cenu za dve publikácie
* oboznámil prítomných, že v najbližšom období budú vyhlásené nové výberové konania na niektorých útvaroch rektorátu
* požiadal dekanov o dodanie zoznamu podaných projektov ŠF EÚ prorektorovi Moravčíkovi
* informoval o podpísaní a zverejnení Doplnku č. 1 ku KZ na rok 2016
* navrhol opäť zvolať mimoriadne neformálne stretnutie dekanov, s termínom 27.10.2016 o 14:00 hod. na SvF STU, kde požiadal dekanov o identifikáciu problému s poklesom študentov a prípravu návrhu, ako problém riešiť aj na celouniverzitnej úrovni

Prorektor Biskupič

* informoval o odbornej prestížnej medzinárodnej konferencii „REinEU2016 – Reindustrializácia EÚ 2016“, ktorá sa uskutoční v dňoch 26. – 28.10.2016, podujatie je organizované v rámci  projektu H2020
* tiež informoval, že v rámci H2020 má STU z úrovne Bruselu schválených 11 projektov

Dekan Oravec

# upozornil, že na web stránke STU je aktualita „Rektori a dekani podporujú povinnú maturitu z matematiky“, ktorá obsahuje prílohy s originálnymi podpismi

# je potrebné zjednať nápravu vzhľadom na možné zneužitie

Dekanka Vitková

* pozvala prítomných na vernisáž výstavy „Dizajn v pohybe“ a krst publikácie „Nové **modely bývania“**

Dekan Peterka

* informoval prítomných, že finalizujú práce na strategickom projekte a v nadväznosti na prejednávaný bod 6 požiadal dekanov o podporu
* v súvislosti so žiadosťou dekana Peterku rektor vyzdvihol postoj MTF a uviedol ho ako príklad nezištnej pomoci a solidarity pri riešení cash – flow v rámci projektu UVP

Kvestor

* informoval, že práce na účtovnej závierke boli zahájené, všetky fakulty majú naplánované prebytkové hospodárenie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 19.10.2016 |  | 10:00 | Slávnostné zasadnutie VR STU, Dr.h.c. |
|  | 24.10.2016 | AS STU | 14:00 |  |
|  | 27.10.2016 |  | 14:00 | Neformálne stretnutie dekanov, SvF |
| **November** | 02.11.2016 | KR STU | 09:00 |  |
|  | 28.11.2016 | PAS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

18.10.2016 18.10.2016